Okocha:  Sgoing Erlöst, check min Stil, wohn in Ussersihl.  Bi scho da, wänn i us em Huus dusse bin.  Es fangt a Chrüzig Badener-Langschtrass.  Chum mit uf paar Schritt, muesch kei Angscht ha.  Erscht Stop isch de Coop, gönd in Pronto-Shop.  Wil ich s Bier billig und au pronto wott.  Dänn hopp, nächscht Ort Kanzleischuelhuus.  Träffed de Tinguely:  Ey, wo wämmer hi?  OK, vo de Kanzlei abe i d Bombay.  Wiiter hinde hätt de Inder feine Take Away.  Under de Brugg wieder zrugg Richtig Sansibar.  Döt macht de Main Mate Cripe no paar Halbi klar.  Und wil das en Ort isch, wo mer nie zur Rueh chunt,  gömmer uf di halbifoifi no schnäll ie i d Zuekunft.  Und wänn'd zum Zmorge paar Weggli wettsch,  dänn gömmer uf di halbiachti no in Happy Beck!    Refrain:  Mit de Chreis 4 und 5  simmer dune.  Mit em Bier und em Goif  simmer dune.  Ihr mit mir, mir mit eu,  sind er dune,  dune, dune a de Langschtrass.  Uf beide Siite vom Tunnel  simmer dune,  vo ganz obe bis ganz une  simmer dune,  R 2 mit de 5 Nulle,  sind er dune,  dune, dune a de Langschtrass.    Puur:  Langschtrass, Langschtrass, Schtrass vo de Träum.  Schlaflosi Gass, jede Tag vo Neum.  Was immer du suechsch, da une chunsches über,  villne gaht's debi guet, und villne gaht's debi übel.  Natürli, Züri isch scho es netts Pflaschter,  satti Lüüt, dicki Chärre, fett Zaschter.  Für bitzeli Batze chasch alles, was verlangsch ha.  S'Gfühl, du segsch real, gits nume a de Langschtrass.  Sie regt di a, sie hebt di ab, sie wetti di ha, sie hebt die Stadt,  was wetsch si gaht, wänn weg bliibsch, schaad,  verschteksch di halt und merksch nöd emal:  Wänn a de Langschtrass schreie willsch, dänn schreisch,  wänn a de Langschtrass, gheie willsch, dänn gheisch,  für vieli isch die Schtrass wie e Arznei,  will mer was da passiert, dere Schtrass verzeiht.    Tinguely:  Ich rap für s Radio 16 Bars,  vo de Braui mit me Vollmond, vo de Sunne zum Mars.  Checksch, das isch Longstreet, Züri, mini Homebase,  de schnällscht Wäg nach Memphis, d Lugano und Bombays.  Paar Minute uf de Schtrass wo wie kei anderi en Ahnig hätt vo Hupe und Blase.  Das isch Worldbar im Chliine  schnäll nach Casablanca, nach Bogota in Tessinerchäller.  Vo Acapulco mit em Jet schnäll nach Sansibar.  Verbii a Schtrüss und Piranhas, tanz Lambada und zahl sie bar.  Check s Gläuf im Vieri und Foifi und s Redlight,  triff de Ranz, de Okocha und de Redl, ight!  Das isch dune a de Schtrass, wo nie zur Rueh chunnt,  drum luegt de Beck immer happy und zueversichtlich i d Zuekunft.  Tinguely de Chnächt und s Radio uf de Pischte,  d Super-Gees gönd nöd i Clubs, s gitt nur  eine, scho sicher.    Refrain:  Mit de Chreis 4 und 5...    Redl:  Dune a de Langschtrass seg's huere härt,  dune a de Langschtrass seg s Läbe nüüt wert,  dune a de Langschtrass, verzellt mer sich bi eus  det une - überläbed kä Toys.  Sottig Räubergschichte verzellt doch jede Rapper.  Und de Nächscht wo dänn chunnt, verzellt's no bitzli härter.  Ich han s gnau welle wüsse und ha mi uf d Suechi gmacht,  es Ghetto han i erwarted, es Dörfli hätt mi  aaglacht.  Das schiint alles irgendwie subjektiv z sii  aber schtell emal d Schärfi vo dim Objektiv ii,  weiss nöd was du gseesch, ich gsee's irgendwie andersch.  De Grund isch glaubs, dass du Angscht häsch!  Tschtschtsch-ho, du verschrecksch doch scho!  Ghörsch Klick, dänksch a Pischtole und so.  Du wirsch ganz nervös und rännsch devo,  debii knipst nur en Touri, so tue nöd eso!    Refrain: Mit de Chreis 4 und 5...    top